|  |  |
| --- | --- |
|  | ***РЕПУБЛИКА БЪЛГАРИЯ*** |
|  | ***МИНИСТЕРСТВО НА ОКОЛНАТА СРЕДА И ВОДИТЕ*** |

**О Б Я В Л Е Н И Е**

Министерството на околната среда и водите съобщава, че съгласно разпоредбите на чл.12, ал.1 от Закона за биологичното разнообразие е изработен проект на заповед за обявяване на защитена зона за опазване на природните местообитания и на дивата флора и фауна **BG0000141 „Река Камчия“**.

Защитената зона е разположена в землищата на с. Гроздьово, с. Нова Шипка, **община Долни чифлик, област Варна**, с. Цонево, с. Величково, **община Дългопол, област Варна**.

Пълният текст на проекта на заповед е публикуван на Интернет страницата на министерство на околната среда и водите - <https://www.moew.government.bg/>, тема „Обществени обсъждания“, и е на разположение в административната сграда на Регионална инспекция по околната среда и водите Варна (гр. Варна, ул. „Ян Палах“ № 4).

**В едномесечен срок заинтересованите лица могат да представят на министъра на околната среда и водите мотивирани писмени становища, възражения и предложения относно посочените в проекта на заповед режими.**